stanford-oval/wikipedia huggingface dataset:
Luettelo Shakiran saamista palkinnoista
2000 > Latin Grammy Awards

Best Female Pop Vocal Performance - "Octavo Dia"
Best Female Rock Vocal Performance - "Ojos Así"
2000 > Billboard Latin Music Awards

Best Female Pop Artist
2000 > Premio Lo Nuestro

Best Female Pop Artist
2000 > TV y Novelas magazine Awards

Colombian Artist of the Century
1998

Best Album - Pies Descalzos
Best Video - "Estoy Aquí"
Best New Artist
1998 > Premio Lo Nuestro(Ours Award)

Best Female Pop Artist
Best New Artist
1997

Billboard Latin Music Awards
1994 > TV y Novelas (TV and Novels) Magazine Awards

Best National Artist
1994 > World Music Awards

World's Best Selling Latin Artist
Record latin of the years
Robert Simpson

Robert Simpson voi tarkoittaa ainakin seuraavia henkilöitä:
Robert Simpson (1892–1974), yhdysvaltalainen aitajuoksija
Robert L. Simpson (1910–1977), yhdysvaltalainen elokuvaleikkaaja
Robert Simpson (1912–2014), yhdysvaltalainen meteorologi
Robert L. Simpson (1915–2003), yhdysvaltalainen mormonivaikuttaja
Robert Simpson (1921–1997), brittiläinen säveltäjä
Robert Laurence Albert Simpson, Ronny Jordan (1962–2014), brittiläinen kitaristi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Simpson”, voi hakea sivunnimihaulla, laajalla sivunnimihaulla tai tekstihaulla.
Robert Shirley

Robert Shirley
Robert Shirley (s. noin 1581 – k. 13. heinäkuuta 1628 Qazvin, Persia) oli englantilainen matkailija ja seikkailija.
Robert Shirley meni veljensä Anthonyn kanssa Persiaan vuonna 1598. Shirley koulutti ja uudisti Persian armeijaa. Robert jäi vielä Persiaan Anthonyn palattua Eurooppaan, sillä hän oli mennyt naimisiin Teresa Sampsonia-nimisen tšerkessinaisen kanssa. Robert Shirley pysyi Persiassa vuoteen 1608, kunnes šaahi Abbas I lähetti hänet diplomaattisiin tehtäviin Jaakko I:n ja muiden eurooppalaisten kuninkaiden hoviin. Shirleyn tehtävänä oli yhdistää kristityt prinssit liittoon persialaisten kanssa turkkilaisia vastaan.
Ensimmäisenä Shirley meni Puolaan, jossa häntä viihdytti kuningas Sigismund. Saman vuoden kesäkuussa Saksassa hän sai keisari Rudolf II:lta jaarlin ja Rooman valtakunnan ritarin arvon. Myös paavi Paavali V vihki Shirleyn jaarliksi. Saksasta hän matkusti Firenzeen, Roomaan, Milanon ja Genovaan. Joulukuussa 1609 Shirley saapui Barcelonaan. Espanjassa Shirley asui vaimonsa kanssa kesään 1611.
Vuonna 1613 Shirley palasi Persiaan, mutta Eurooppa kutsui jälleen vuonna 1615. Shirleyn kolmas matka Persiaan alkoi 1627, mutta pian maahan saapumisensa jälkeen hän kuoli Qazvinissä.
Robert Shirleyn vanhemmat veljet Anthony ja Thomas Shirley olivat myös tunnettuja seikkailijoita.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Robert Shirley
Randy Rogel

Randy Rogel on yhdysvaltalainen Emmy- ja Annie-palkittu käsikirjoittaja, joka on myös sanoittanut ja säveltänyt musiikkia animaatiohin, kuten Disneyn Tarzanin legenda, Peter Pan ja paluu MikäMikäMaahan ja Nalle Puh: Kevät ja Ruu. Kenties parhaiten Rogel tunnetaan 1990-luvulta käsikirjoituksistaan Batmanin ja Animaanisten parista. 2000-luvulla hän on työskennellyt enimmäkseen Warner Bros. Animationin sijasta Walt Disney Television Animationilla.
Aiheesta muualla

Randy Rogel TV.comissa (Arkistoitu – Internet Archive) (englanniksi)
Randy Rogel Internet Movie Databasessa. (englanniksi)
Randy Rogel Elonetissä.
Ranskan 6. kevyt panssariprikaati

| 6>  kevyt panssariprikaati |
| --- | --- |
Toiminnassa:  1999 -
Valtio:   Ranska
Puolustushaarat:  Maavoimat
Aselajit:  Panssari
Rooli:  motorisoitua jalkaväkeä
Osa joukkoa:  CFAT
Koko:  7 500 sotilasta
Tukikohta:  Nîmes
Lempinimi:  Division Daguet
Motto:  Vite, fort et bien
6. kevyt panssariprikaati (ransk. 6e Brigade Légère Blindée, 6e BLB) on Ranskan maavoimien kevyt panssariyhtymä. Se on yksi kahdeksasta Ranskan maavoimien useasta aselajista muodostetusta prikaatista ja se muistuttaa kokoonpanoltaan ja varustukseltaan 9. merijalkaväkiprikaatia. Prikaatin esikunta on Nîmesissä.
Historia

Prikaatin perinteet juontavat vuonna 1914 perustettuun 6. ratsuväkidivisioonaan ja sitä seuranneeseen vuonna 1940 muodostettuun 6. kevyeen ratsuväkidivisioonaan. Lisäksi divisioona seuraa 6. panssaridivisioonan (1951–1957) ja (1977–1984) perinteitä.:
Vuonna 1983 Libanoniin rauhanturvatehtäviin muodostettu 31. prikaati liitettiin osaksi Libanonin monikansallista rauhanturvajoukkoa. Se oli muukalaislegioonasta ja maavoimien joukoista koottu yhtymä, jossa legioonalla oli päärooli. Prikaati lakkautettiin 1984 ja se korvattiin 6. kevyellä panssaridivisioonalla, joka otti osaa Persianlahden sotaan nimellä Daguet-divisioonana operaatiossa Daguet.
Ranskan maavoimien uudelleen organisoinnissa 1999 divisioonasta muodostettiin 6. kevyt panssariprikaati.
Kokoonpano

Prikaatiin kuuluvat:
esikunta Nîmesissä
6. esikunta- ja viestikomppania Nîmes, jonka kalustona on VAB
1. Spahirykmentti Valence, jonka kalustona on AMX 10 RC ja ERC 90
1. muukalaislegioonan ratsuväkirykmentti Orange, jonka kalustona on AMX 10 RC ja ERC 90
2. muukalaislegioonan jalkaväkirykmentti Nîmes, jonka kalustona on VBCI
13. muukalaislegioonan puoliprikaati, jonka kalustona on VAB
21. merijalkaväkirykmentti Frejus, jonka kalustona on VAB
3. merijalkaväen tykistörykmentti Canjuers, jonka kalustona on TRF1 haupitsit, CAESAR haupitsit ja RTF1 kranaatinheittimet
1. muukalaislegioonan pioneerirykmentti Laudun
Komentajat

1981–1984 kenraali Jean-Claude Coullon
1990–1991 kenraali Jean-Charles Mouscardes
1991 kenraali Bernard Janvier
2002–2004 kenraali Bruno Dary
2006–2008 kenraali Bertrand Clément-Bollée
2008–2010 kenraali Eric Margail
2010–2012 kenraali Antoine Windeck
2012–2014 kenraali Laurent Kolodze
2014– kenraali Pierre Gillet
Käännös suomeksi
Rambutaani

| Rambutaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Saippuamarjakasvit Sapindaceae
Suku::  Rambutaanit Nephelium
Laji::  lappaceum
Kaksiosainen nimi
 Nephelium lappaceum  L. 
Katso myös
   Rambutaani Wikispeciesissä   Rambutaani Commonsissa 
Infobox OKNimi-testi OKIUCN-testi OK: 
Kuorimaton ja kuorittu rambutaani
Rambutaani (Nephelium lappaceum) on saippuamarjakasveihin kuuluva puulaji, joka kasvaa luonnonvaraisena Malesiassa. Se on ainavihanta noin 10 metrin korkuinen puu, jolla on parilehdykkäiset, noin 15–45 senttimetrin pituiset kiiltävät lehdet. Lehtien lehdyköitä on useimmiten 2 tai 3 paria. Lehdykät ovat soikeita tai vastapuikeita ja noin 6–18 cm pitkiä. Kukinnot ovat suunnilleen yhtä pitkiä kuin lehdet, ja kukat ovat teriöttömiä. Hedelmät ovat punaisia tai ruskeita. Hedelmän pinta on piikkinen ja sisus läpikuultavan valkea, toisinaan hieman vaaleanpunaiseen vivahtava. Tuoreen hedelmän piikit ovat joustavia ja tuntuvat kumimaisilta. Hedelmäliha on läpikuultavaa ja maistuu mehukkaalta, makealta ja hiukan happamalta. Hedelmässä on sisällä iso siemen, jota ei syödä.  nimi juontuu sen karvaisuudesta; malaijinkielinen sana rambut tarkoittaa hiuksia.
Viljely

Rambutaania viljellään mm. Afrikassa, Kambodžassa, Karibian saaristossa, Keski-Amerikassa, Intiassa, Indonesiassa, Malesiassa, Filippiineillä ja Sri Lankassa. Suurin tuottajamaa on Thaimaa. Rambutaanin viljely on yleistymässä Australiassa, ja vuonna 1997 rambutaani oli Havaijin kolmen tuotetuimman trooppisen hedelmän joukossa.
Rambutaani on sopeutunut trooppiseen ilmastoon ja on herkkä alle 10 °C:n lämpötiloille. Puut viihtyvät parhaiten syvämultaisessa mäkimaastossa. Aasiassa on reilusti yli 200 rambutaanilajiketta, joista suurin osa on jalostettu kasvamaan lyhyiksi, vain noin 3–5 metriä korkeiksi; tämä helpottaa sadonkorjuuta. Puut tuottavat hedelmiä kahdesti vuodessa, kerran loppusyksyllä ja kerran alkukesällä. Yksi puu voi tuottaa 5 000–6 000 hedelmää tai enemmänkin. Nuorten hedelmätarhojen tuotanto on keskimäärin noin 1,2 tonnia hehtaarilta, mutta vanhemmat voivat tuottaa jopa 20 tonnia hehtaarilta.
Suurin osa kaupallisista lajikkeista on yksikotisia, jotka tuottavat sekä emi- että hedekukkia; lajikkeet, jotka tuottavat vain emikukkia tarvitsevat myös hedepuita. Yksikotisten lajikkeiden kukista suurin osa on hedelmiksi kehittyviä emikukkia, kun taas huomattavasti pienempi osa on hedekukkia, jotka pölyttävät emikukat.
Käyttö

Rambutaanit myydään yleensä tuoreina, hillottuina tai tölkkeihin säilöttyinä. Hedelmälihan voi joko syödä sellaisenaan tai käyttää erilaisiin ruokiin. Niitä käytetään yleensä jälkiruuissa, kuten hedelmäsalaateissa.
Aiheesta muualla

UniProt: Taxonomy - Nephelium lappaceum (englanniksi)
Food Component Database (FooDB): Rambutan (Nephelium lappaceum)  (englanniksi)
Regencytyyli

Regencytyylinen Belsay Hall Northumberlandissa on suunniteltu antiikin Kreikan ihanteiden mukaan.
Regencytyyli oli Ison-Britannian rakennus- ja sisustustaiteessa esiintynyt suuntaus, joka vallitsi vuosina 1810–1830 prinssi Yrjö IV:n hallitessa maata ensin sijaishallitsijana (engl. regent) ja myöhemmin kuninkaana. Regencytyyli otti tärkeimmät vaikutteensa antiikin Kreikan ja Rooman rakennus- ja koristetaiteesta ja yhdisti niihin aineksia luonnosta, muinaisegyptiläisestä taiteesta ja ranskalaisesta rokokoosta. Sille oli ominaista suunnittelun tarkoituksenmukaisuus näyttävyydestä tinkimättä sekä arkkitehtuurin, sisustuksen ja huonekalujen yhdistäminen kiinteäksi kokonaisuudeksi.
Piirteet

Regencytyyli hyödynsi uusimpia arkeologisia löytöjä ja pyrki mukailemaan klassisia esikuvia tarkemmin kuin samanaikaisesti Ranskassa vallinnut empiretyyli ja jo 1700-luvulta asti Euroopassa vaikuttanut uusklassinen suuntaus. Englannissa julkaistiin runsaasti antiikin Kreikkaa koskevia uusia tutkimustuloksia, joista suunnittelijat lainasivat töihinsä kreikkalaisia aiheita, esimerkiksi kasviaiheista muodostuvia nauhaornamentteja. Keisarillisen Rooman suurieleisestä arkkitehtuurista ja kuvanveistotaiteesta kopioitiin regencytyyliin puolestaan vahvat muodot ja ornamentit, kuten lehtisommitelmat, kukat ja drapeeraukset. Suunnittelijoita inspiroivat erityisen paljon antiikin friisit, joita käytettiin rakennusten ulkoseinissä ja jopa tapettien boordinauhoissa.
Ranskalaisesta rokokoosta (1740–1770) regencytyyliin saatiin kaarevat muodot sekä kivien ja simpukoiden käyttö koristeena. 1830-luvulta lähtien inspiraatiota alettiin hakea myös luonnosta. Tämä korostui erityisesti aikakauden värikkäässä keramiikkataiteessa, jossa koristeiden ohella esineen muoto saattoi olla peräisin luonnosta. Napoleonin Egyptin-retkellään tekemät arkeologiset löydöt (1798) olivat herättäneet Euroopassa kiinnostuksen muinaisegyptiläiseen taiteeseen, josta saatiin paljon uusia aiheita myös regencytyyliin, esimerkiksi siivelliset auringonkehrät, haukat ja krokotiilit.
Regencytyylisistä huonekaluista puuttuivat monimutkaiset muodot ja koristekaiverrukset, ja niiden tasaiset pinnat koristeltiin eksoottisilla puuviiluilla, metalleilla ja maaleilla. Jo hiipumassa ollut innostus kiinalaiseen sisustustaiteeseen sai uutta puhtia ja ilmeni bambun ja japanilaistyylisten mustakultaisten lakkatekniikoiden käyttönä huonekaluissa – etenkin Brightonin Royal Pavilionin interiöörissä prinssi Yrjön toivomuksesta. Hänen sisustusmakunsa ansiosta myös messingillä upotuskoristelluista ranskalaisista huonekaluista tuli muodikkaita.
Johtohahmot

Prinssi Yrjö vaikutti regencytyylin nousuun toimimalla muodin suunnannäyttäjänä ja taiteenkeräilijänä sekä tilaamalla ylellisiin palatseihinsa teoksia kuuluisilta taidemaalareilta, arkkitehdeiltä, sisustussuunnittelijoilta ja taidekäsityöläisiltä. Prinssin ohella regencykauden estetiikkaan vaikutti erityisesti englanninhollantilainen sisustussuunnittelija ja taiteentuntija Thomas Hope (1769–1831), jonka kirjoittamasta sisustussuunnittelun käsikirjasta Household Furniture and Decoration (1807) tuli suunnittelijoille merkittävä lähdeteos. Tyylisuuntaukseen ovat vaikuttaneet myös ainakin arkkitehdit John Nash, Henry Holland ja Charles Heathcote Tatham sekä huonekalusuunnittelijat Thomas Sheraton ja George Smith.
Esimerkkejä

Carlton House (purettu 1827) Lontoon Pall Mall -kadulla sisustettiin prinssi Yrjön mieltymysten mukaisesti ylelliseksi, regencytyyliseksi palatsiksi;
Belsay Hall (1807–1815) Northumberlandissa oli Britannian ensimmäinen kokonaan kreikkalaistyylinen herraskartano;
Egyptiläinen ruokasali (1802–1806) Goodwood Housessa Sussexissa oli Britannian ensimmäinen interiööri, jonka suunnittelussa oli käytetty inspiraationa Napoleonin Egyptin-retkellä tehtyjä piirroksia.
Tämä regencytyylinen tulisija suunniteltiin Brightonin Royal Pavilioniin. Tulipesän yläpuolella oli lohikäärmeen muotoinen reunus ja sitä reunustivat pienoispylväin koristellut pilasterit. Takkaan kuului myös kiinalaistyylinen kipinäsuoja ja halkoteline.
Egyptiläinen huone, kuva Thomas Hopen teoksesta Household Furniture and Decoration (1807).
Robert Sheran

Robert Sheran vuonna 2010.
Robert J. Sheran (2. tammikuuta 1916 Waseca, Minnesota – 25. tammikuuta 2012) oli yhdysvaltalainen juristi ja poliitikko. Hän istui vuosina 1947–1950 kaksi kautta Minnesotan edustajainhuoneessa, jossa hän ei virallisesti edustanut mitään puoluetta. Hänet valittiin kahdeksannesta vaalipiiristä Blue Earthin piirikunnasta; hän asui Mankatossa. Vuosina 1942–1945 Sheran toimi FBI:n erikoisagenttina. Hän sai vuonna 1973 nimityksen Minnesotan korkeimman oikeuden päätuomariksi toimittuaan aiemmin sen päätuomarin sihteerinä ja avustavana tuomarina.
Sheran valmistui Roosevelt High Schoolista (Minneapolis), vuonna 1936 St. Thomasin yliopistosta (Bachelor of Arts) ja vuonna 1939 Minnesotan yliopiston lakikoulusta (Bachelor of Laws). Hän meni vuonna 1940 naimisiin Jean Brownin kanssa ja sai viisi lasta. Minnesotan senaattiin päässyt Kathleen J. Sheran on hänen ainoa tyttärensä.
Rantaruttojuuri

| Rantaruttojuuri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Ruttojuuret Petasites
Laji::  spurius
Kaksiosainen nimi
 Petasites spurius  (Retz.) Rchb. 
Katso myös
   Rantaruttojuuri Wikispeciesissä   Rantaruttojuuri Commonsissa 
Infobox OKNimi-testi OK: 
Rantaruttojuuri (Petasites spurius) on pääasiassa Keski- ja Itä-Euroopassa tavattava, rannoilla kasvava ruttojuurilaji. Suomessa rantaruttojuuri on uhanalainen kasvi ja luonnonsuojeluasetuksen mukaan erityisesti suojeltava laji.
Ulkonäkö ja koko

Rantaruttojuuren 20–45 cm pitkä kukintoverso ilmestyy keväällä ennen lehtiä. Verso on yläosastaan runsaskarvainen. Kukinnon suomulehdet ovat 5–12 cm pitkiä ja tavallisesti lavattomia, suikeita ja väriltään vihertäviä tai punertavia. Mykeröstö on huiskilomainen ja siinä on mykeröitä 10–40 kappaletta. Kukat ovat väriltään kellanvalkeat. Kukkimisen jälkeen kasvavat, leveän kolmiomaiset lehdet ovat lopulta 25×20 senttimetrin kokoisia. Lehti on tyvestä molemmin puolin 2–4-liuskainen ja alapinnaltaan kauttaaltaan tiheän, valkoisen nukkakarvan peitossa. Myös lehden yläpinta on karvainen, mutta kaljuuntuu kesän aikana. Suomessa rantaruttojuuri kukkii toukokuussa. Laji on kaksikotinen, mutta Suomessa tavataan ilmeisesti ainoastaan hedekukintoja. Rantaruttojuuri leviää tehokkaasti kasvullisesti juurakkonsa avulla.
Levinneisyys

Rantaruttojuurta tavataan Tanskasta ja Pohjois-Saksasta itään Keski-Venäjälle ja Keski-Aasiaan. Runsaimmillaan laji on Lounais-Venäjällä ja Ukrainassa. Suomen lähialueilla sitä kasvaa eteläisimmässä Ruotsissa ja Baltiassa paikoittain.
Suomessa rantaruttojuuri tavattiin ensimmäisen kerran 1930-luvulla Ahvenanmaan Eckeröstä, mutta tilapäiseksi jäänyt esiintymä on kadonnut. Uudestaan laji löydettiin vuonna 1974 Helsingin Vartiosaaresta, jossa sitä kasvaa yhä noin kahden aarin alalla. Koko esiintymä lienee yhtä ja samaa yksilöä eli kloonia. Kasvupaikka oli pitkään lajin ainoa tunnettu nykyesiintymä Suomessa. 2000-luvulla lajista on löydetty esiintymä myös Kotkan seudulta.
Elinympäristö

Suomessa ja muualla Itämeren ympäristössä rantaruttojuuri kasvaa merenrantahietikoilla. Keski- ja Itä-Euroopassa lajia tavataan myös suurten jokien rannoilla. Suomen ainoa esiintymä sijaitsee luonnonsuojelualueella.
Aiheesta muualla

Kasviatlas 2020: Rantaruttojuuren levinneisyys Suomessa.
LuontoPortti: Rantaruttojuuri (Petasites spurius)
Vartiosaaren luontopolku
Rantaruttojuuren kukintoja ja uusia lehtiä.
Rauta(II)

| Rauta(II)karbonaatti |
| --- | --- |

Tunnisteet
Muut nimet:  rautakarbonaatti
CAS-numero:  563-71-3
PubChem CID:  11248
Ominaisuudet
Molekyylikaava:  FeCO3
Moolimassa:  115,854 g/mol
Tiheys:  3,944 g/cm3
Liukoisuus veteen:  6,2·10-5 g/100 g
Rauta(II)karbonaatti eli rautakarbonaatti (FeCO3) on rauta- ja karbonaatti-ionien muodostama ioniyhdiste. Ulkomuodoltaan yhdiste on harmahtavaa kiteistä ainetta. Se on niukkaliukoinen veteen. Luonnossa rauta(II)karbonaattia tavataan sideriittimalmina.
Valmistus

Rauta(II)karbonaattia voidaan valmistaa +2 hapetusluvun rautayhdisteiden kuten rauta(II)kloridin ja natriumkarbonaatin reaktiolla:
Toinen tällainen reaktio on rauta(II)sulfaatin ja natriumkarbonaatin välillä tapahtuva. Nämä valmistustavat ovat suhteellisen helppoja ja halpoja sekä toimivat huoneenlämpötilassa, mutta haittapuolena on tuotteen epäpuhtaus; siihen muodostuu ilman hapen vaikutuksesta ruosteeksi hapettuvia sivutuotteita.
Laboratorio-oloissa puhdasta rautakarbonaattia voidaan valmistaa hajottamalla rauta(II)oksalaatti dihydraattia (FeC2O4·2H2O) korkeassa lämpötilassa (380 °C) ja paineessa (2000 baaria) tai ammoniumkarbonaatin ((NH4)2CO3) reaktiolla kidevedettömän rauta(II)kloridin kanssa. Vielä yksi valmistustapa toimii sekoittamalla natriumvetykarbonaattia (NaHCO3) rauta(II)sulfaattiliuokseen suuressa paineessa (noin 202 baaria) hiilidioksidi-ilmakehässä ja 160 °C lämpötilassa. Nämä menetelmät soveltuvat huonosti teolliseen mittakaavaan.
Risto Lanki

Risto Lanki (18. maaliskuuta 1946 Pyhtää – 1. marraskuuta 2023) oli suomalainen raviohjastaja ja -valmentaja. Pyhtään Heinlahdesta lähtöisin oleva Lanki ajoi urallaan yli 15 000 ravilähtöä, joista voitti yli 2000. Lanki menestyi parhaiten 1980-luvun tienoilla, kun hän ajoi vuosina 1979–1990 yli sata voittoa vuodessa. Hänet tunnetaan erityisesti suomenhevosten lainaohjastajana. Hän ohjasti suomenhevosori Patrikin nelinkertaiseksi ravikuninkaaksi vuosina 1988–1991 sekä Ilorin ravikuningattareksi Kouvolassa 1973.
Muita hänen menestysajokkejaan olivat muun muassa Ilo-Tähti ja Vokkerin-Tähti. Metsäkoneurakointia aiemmin tehneelle Lankille ravivalmentamisesta ja -ohjastamisesta tuli ammatti vuonna 1974. Tuolloin hän aloitti Ahti Rinta-Jaskarin LL-Tallin valmentajana Lappeenrannan Lyytikkälässä. Lappeenrannan ratavalmentajana Lanki oli vuosina 1976–1981. Sieltä hän siirtyi Jokimaan ratavalmentajaksi, josta puolestaan jatkoi Orimattilan hevoskylään 1980-luvun lopussa. Tallinnan raviradalla hän aloitti valmentamisen syyskuussa 1993.
Eläkkeellä Risto Lanki muutti Virosta Kouvolaan. Lanki sai aivoverenvuodon vuonna 2019, kun hän oli katsojana Mikkelin raveissa. Aivoverenvuodon seurauksena hänen toimintakykynsä heikkeni ja Lanki muutti kotkalaiseen hoivakotiin.
Tuhannennen voittonsa Risto Lanki ohjasti 3. kesäkuuta 1984 ja 2000. voittonsa Dubla Nancylla 12. elokuuta 1993. Molemmat voitot Lanki ohjasti Jokimaalla.
Risto Langin tallilla ovat työskennelleet hevosalalla tunnetuksi tulleista muun muassa Ari Moilanen, Kari Venäläinen, Harri Tuominen, Pekka Luukkonen, Olli-Pekka Hämäläinen ja Roi Iltanen.
Langin isä Pentti Lanki oli tunnettu hevosmies sekä ravikuningatar Ilorin kasvattaja ja omistaja. Risto Lanki piti Tallinnassa tallia Jelena Tsezaksin kanssa ja heidän tyttärensä Liisa Lanki on ravi- ja monteohjastaja.
Rotuaari Piknik

Haloo Helsinki! esiintymässä Rotuaari Piknikissä vuonna 2014.
Rotuaari Piknik on Oulussa vuosittain järjestetty musiikkitapahtuma. Festivaali järjestettiin kaupungin keskustassa kävelykatu Rotuaarilla. Tapahtuma on järjestetty vuodesta 1999, yleensä kolmi- tai nelipäiväisenä heinäkuun alussa. Festivaalin korvaa vuonna 2017 alkanut Suomipop Festivaali.
Esimerkiksi vuonna 2007 festivaaleille osallistui 7 300 maksanutta vierasta. Esiintyjinä olivat muun muassa Martti Servo & Napander, Apulanta ja Irina.
Rotuaari Piknikin järjestää Pro Piknik Festivals Oy ja promoottorina toimii Ilpo Sulkala.
Kesällä 2023 Piknik järjestettiin taas usean vuoden tauon jälkeen, uudessa paikassa Mannerheimin puistossa.
Ritikka

| Ritikka |
| --- | --- |
 Ritikan entinen alakoulu.
Kaupunki:  Kemi
Suuralue:  Syväkangas
Kaupunginosa nro:  43
Pinta-ala:  3,69  km² 
Väkiluku:  847  31.12.2021
Työpaikkoja:  89 kpl   (31.12.2013)
Osa-alueet:  Ritikka, Haukkari, Nälli, Siikalahti, Kittilänjärvi
Ritikka on Kemin kaupunginosa. Ritikan luoteisosa eli Ritikan, Haukkarin ja Nällin osa-alueet on kaupunkimaista omakotivaltaista asuinaluetta. Kaakkoisosassa Siikalahti on liikenne- ja teollisuusaluetta ja Kittilänjärvi maaseutumaista omakotialuetta.
Aiheesta muualla

Ritikan historiaa (Arkistoitu – Internet Archive)
Kemi
| --- | --- |
Kaupunginosat:   Ajos  Hepola  Karihaara  Karjalahti  Kivikko  Koivuharju  Nauska  Paattio  Peurasaari  Ritikka  Rytikari  Sauvosaari  Syväkangas  Takajärvi  Tervaharju 
Liikenne:   Ajoksen satamarata  Elijärven kaivosrata  Lentoasema  Rautatieasema 
Nähtävyyksiä:   Historiallinen museo  Jäänmurtaja Sampo  Jalokivigalleria  Kaupungintalo  Kirkko  Kulttuurikeskus  Lumilinna  Taidemuseo
Rooman–sassanidien sota

Rooman–sassanidien sota, Rooman–Persian sota tai Rooman–Parthian sota on ollut usean Rooman–Persian sotien aikaisten sotien nimi:
Rooman–sassanidien sota 215–217
Rooman–sassanidien sota 230–232
Rooman–sassanidien sota 237–244
Rooman–sassanidien sota n. 252 – n. 256
Rooman–sassanidien sota 260
Rooman–sassanidien sota 283
Rooman–sassanidien sota 296–299
Rooman–sassanidien sota 337–350
Rooman–sassanidien sota 358–363
Rooman–sassanidien sota 421–422
Rooman–sassanidien sota 440–441
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rooman–sassanidien sota”, voi hakea sivunnimihaulla, laajalla sivunnimihaulla tai tekstihaulla.
Ritojärvi

| Ritojärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Lieksa
Koordinaatit:  63°12′55″N, 30°36′55″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Heinäpuro
Laskujoki:  Ritojoki
Järvinumero:  04.427.1.014
Mittaustietoja
Pinnankorkeus:  164,5 m 
Rantaviiva:  7,68 km 
Pinta-ala:  1,19 km² 
Tilavuus:  0,0046 km³ 
Keskisyvyys:  3,9 m 
Suurin syvyys:  10,4 m 
 fiRitojärvi 
Ritojärvi on saareton metsäjärvi Lieksan kaakkoisosassa Pohjois-Karjalan maakunnassa. Sen pinta-ala on 1,2 neliökilometriä. Etäisyys Joensuusta on 80 kilometriä pohjoiskoilliseen.